open-index/open-wikipedia-markdown huggingface dataset:
Idrettens fredskorps

**Idrettens fredskorps** er et internasjonalt utviklingssamarbeid tuftet på idrettens grunnverdier: glede, fellesskap, helse og ærlighet. Norges idrettsforbund og olympiske og paralympiske komité (NIF) har sendt rundt 200 idrettsungdommer til det sørlige Afrika fra 1997.

Medlemmene av idrettsfredskorpsene er i alderen 20 til 26 år, har idrettsfaglig utdannelse eller bred idrettsbakgrunn som trenere, ledere eller dommere.

Oppholdet kan bli kombinert med studier i idrett, kultur og utviklingssamarbeid. Det tilsvarer seksti studiepoeng.  

Vertslandene er Zambia, Sør-Afrika, Namibia og Zimbabwe.

## Eksterne lenker
* Norges idrettsforbund og Norges olympiske og paralympiske komités hjemmeside. Idrettens fredskorps - hva er det?
Aiboland

**Aiboland**, også kalt **Svenskestland**, er et estlandssvensk navn på de gamle svenskebygdene i Estland. Til Aiboland medregnes blant annet øyene Dagö, Ösel, Moon, Ormsö, Odensholm, Rågöarna, Nargö, Runö og fastlandsbyen Hapsal og bygdene rundt, deriblant Nuckö. Mange steder i Aiboland har hatt en blandet svensk- og estisktalende befolkning. Sommeren 1944 forlot nesten hele den svenske befolkningen Aiboland for å flykte fra Den røde armé.

## Se også
*Svenske stedsnavn i Estland

## Eksterne lenker
*
*
New American Gospel

***New American Gospel*** er det første studioalbumet til Lamb of God etter at gruppen endret navn fra Burn the Priest. Albumet var også det første med gitaristen Willie Adler. Prosthetic Records gå ut albumet på nytt i 2006. Det inneholdt alle sangene fra originalen og 4 bonussanger.

## Sporliste
;Original utgivelse
# «Black Label» – 4:53
# «A Warning» – 2:24
# «In the Absence of the Sacred» – 4:36
# «Letter to the Unborn» – 2:56
# «The Black Dahlia» – 3:19
# «Terror and Hubris in the House of Frank Pollard» – 5:38
# «The Subtle Arts of Murder and Persuasion» – 4:10
# «Pariah» – 4:24
# «Confessional» – 4:01
# «O.D.H.G.A.B.F.E.» – 5:15

;2006-utgivelse
# «Black Label» – 4:52
# «A Warning» – 2:23
# «In the Absence of the Sacred» – 4:36
# «Letter to the Unborn» – 2:56
# «The Black Dahlia» – 3:19
# «Terror and Hubris in the House of Frank Pollard» – 5:37
# «The Subtle Arts of Murder and Persuasion» – 4:10
# «Pariah» – 4:24
# «Confessional» – 4:01
# «O.D.H.G.A.B.F.E.» – 5:14
# «Nippon» – 3:53
# «New Willenium» – 3:06
# «Half-Lid» – 2:28
# «Flux» – 4:24

## Eksterne lenker
Hedvig av Herford

**Den hellige Hedvig**, **Hadwiga** eller **Haduwy av Herford** (ca. 811–887) var én av de første abbedissene i klosteret Herford i Westfalen; fra før år 858 og til sin død var hun forstanderinne for hertugdømmet Sachsens nonnekloster, i Herford. 

Middelalderen var rik på kvinnelige klosterforstandere med stor verdslig og kirkelig makt; Hedvig var én av disse. Herford-klosteret var et mektig rikskloster ikke underlagt den lokale biskopen, men direkte underlagt paven i Roma. 

## Liv og virke
### Bakgrunn
Forholdsvis lite er kjent om Hedvigs liv. Hun var av adelig byrd, datter av grev Asig og barnebarn av den hellige Ida av Herzfeld og hertug Ekbert I av Sachsen på morssiden. Hennes onkel, Warin I av Sachsen, ble abbed i Ansgars kloster Corvey. Dette var det første og mest betydningsfulle saksiske munkeklosteret, som også Hedvigs Herford var nært knyttet til.

### Fra familieliv til klosterleder
Hedvig ble gift med Amelung II og fikk to sønner, Amelung III og Bennid II. Da hun tidlig ble enke og mistet begge barna, gav hun bort store deler av eiendommen deres til Corvey-klosteret som sælebot og for å stifte sjelemesser for familien. Selv gikk hun i kloster en gang på 850-tallet. Da hennes tante, abbedissen Addila av Herford, døde på midten av 850-tallet, overtok Hedvig som abbedisse. 

Den hl. Pusinna var Herfords skytshelgen. En viktig begivenhet i Hedvigs liv og Herfords historie var det da Hedvig i år 860 greide å få hl. Pusinnas relikvier overført til Herford.    

Den hl. Hedvigs egne relikvier befant seg frem til reformasjonen i Herford.

## Referanser


## Eksterne lenker
* Hedvig i middelaldergenealogi (på tysk)
* Hedvig i tysk helgenleksikon på nett
* Hedvig i tysk helgenleksikon på nett
* Hedvig på bloggen ''Pilgrim''
Kuzma Minin

**Kuzma Minitsj Minin** (russisk Кузьма Минич Минин; fødselsår ukjent, død 1616) var en kjøpmann fra Nizjnij Novgorod som sammen med fyrst Dimitrij Pozjarskij ledet en russisk styrke i Den polsk-russiske krig (1605–1618). Han har siden fått status som folkehelt i Russland.

Minin kom egentlig fra Balakhna, og var slakter i Nizjnij Novgorod. Under krigen var Moskva og andre viktige byer blitt besatt i polakkene, og Minin fikk ansvaret for å organisere en folkehær med det formål å befri de besatte områdene.

I 1612 greide Minins og Pozjarskijs frivillige hær å drive polakkene ut av Moskva. Minin utmerket seg under felttoget, og ble etterpå adlet av den nye tsaren, Mikhail Romanov. Da Minin døde i 1616 ble han gravlagt i katedralen i Nizjnij Novgorod. Et torg i byen har senere fått navn etter Minin og Pozjarskij.

## Pozjarskij- og Minin-monumentet
På begynnelsen av 1800-tallet ble det bestemt at det skulle lages et monument til ære for Pozjarskij og Minin. Monumentet skulle avdukes i 1812, som markering av at det var 200 år siden seieren over de polske styrkene i Moskva. På grunn av Napoleons felttog i Russland i 1812 kunne avdukingen først skje i 1818.

Monumentet står i dag på Den røde plass i Moskva.

## Referanser




## Bildegalleri

Fil:Minin-Pozharsky-1900.jpg|Minin-Pozjarskij-monumentet hadde en annen plassering før revolusjonen i 1917 enn dagens plassering foran Vasilijkatedralen i Moskva. Dette postkortet med tekst på russisk og fransk er fra begynnelsen av 1900-tallet.
Fil:Minin & Pozharskiy 01.JPG|Pozjarskij og Minin-monumentet foran Vasilijkatedralen i Moskva.
Fil:Russia-Moscow-Saint Basil's Cathedral-5.jpg|Monumentet med Vasilijkatedralen i bakgrunnen, fotografert i 2005.
Josefine

**Josefine** og **Josephine** er kvinnenavn dannet av mannsnavnene *[[Josef]]* eller *[[Joseph]]*, som er avledet av hebraisk *Jōsēph*, «Herren skal forøke», ved å tilføre endelsen -ine.

## Utbredelse
*Josefine* var et populært navn på norske jentebarn på siste halvdel av 1800-tallet og hadde en popularitetstopp med 0,9 % i 1883. Navnet ble igjen populært fra 1990-årene .

*Josephin* eller *Josephine* var populære navn i USA fra 1850-årene til 1920-årene.

I England var *Josephine* et populært navn i 1930- og 1940-årene.
	

|}

## Kjente personer med navnet
Personene i listen er ordnet kronologisk etter fødselsår.
* Josephine Poole (f. 1933), engelsk forfatter
* Josephine Chaplin (f. 1949), fransk skuespiller og datter av Charlie Chaplin
* Josefine Ottesen (f. 1956), dansk barnebokforfatter
* Josefine Lyche (f. 1973), norsk bildekunstner
* Josefine Pettersen (f. 1996), norsk skuespiller

## Annen bruk av navnet
* Josefine Vertshus, pub i Oslo
* *[[Josefine (videospillserie)|Josefine]]*, videospillserie skolehjelp
* *Josefine* var blant de hundre mest brukte kattenavnene i Norge i 2014.

## Referanser


## Eksterne lenker
*
Nanchizi

**Nanchizi** er et gammelt nabolag som ligger inn mot den sørøstlige delen av Keiserpalasset, og var historisk selv en del av Den forbudte by i det sentrale Beijing i Kina. Det ligger i bydistriktet Dongcheng.

Her lå det tidligere en rekke håndverksvirk­somheter som betjente den keiserlige husholdningen. Her var keiserlige lager for silke, kjøtt og korn, i tillegg til paleer og templer. Noen av dem finnes fremdeles.
 
Da Qing-keiserdømmet falt i 1911, mistet bykjernen det senteret som mesteparten av dens virksomhet var rettet inn mot. Fra 1925 av ble Keiserpalasset gradvis omskapt til museum. Nanchizi ble etter hvert dominert av lokalt hverdagsliv, innrammet av den tradisjonelle Beijing-arkitekturen. Denne har to hovedkomponenter, siheyuaner (en­etasjes gårdsrom) og hutonger (veiter). Hutongene kan ofte bøye brått av i den ene eller andre retningen for å dempe de sterke nordavindene som sveiper gjennom byen på senvinteren og vårparten.

Nanchizi var blinket ut som et pilotprosjekt i en ambisiøs bevaringsplan fra 2000 som gikk ut på å skåne 25 byområder av historisk og kulturell betydning. Denne planen er bare delvis blitt fulgt. Selv om enkelte områder av Nanchizi er blitt vernet og tatt vel vare på, er andre områder blitt sanert og erstattet med moderne bygninger. En del av disse moderne bygningene er på avstand ikke noen øyensår: I et rundt 10&nbsp;000 kvadratmeter stort område med gamle siheyuaner i Nanchizi er det kommet nye toetasjes bygninger ofte arrangert rundt gårdsplasser, på siheyuan-manér. De kalles for sihelou, og noen myndighetspersoner har fremholdt at deres tak – etterligninger i sement av de gamle teglsteinstakene – og de gråfargede veggene nokså godt minner om de tradisjonelle siheyuaner.
As the Palaces Burn

***As the Palaces Burn*** er det andre studioalbumet til Lamb of God, utgitt den 6. mai 2003. Før albumet kom ga Lamb of God ut tre singler. Disse var «Ruin», «11th Hour» og «As the Palaces Burn».

## Sporliste
# «Ruin» – 3.55
# «As the Palaces Burn» – 2.24
# «Purified» – 3.11
# «11th Hour» – 3.44
# «For Your Malice» – 3.43
# «Boot Scraper» – 4.34
# «A Devil in God's Country» – 4.11
# «In Defense of Our Good Name» – 3.14
# «Blood Junkie» – 4.23
# «Vigil» – 4.42

## Eksterne lenker
*
Rubén Baraja

**Rubén Baraja Vegas** (født 1975) er en spansk fotballtrener og tidligere fotballspiller.

Baraja spilte også for Spanias herrelandslag i fotball og fikk tilsammen 43 kamper og syv mål for Spania i perioden 2000 til 2005. Han var også en del av den spanske troppen som spilte under VM i fotball 2002.

## Referanser


## Eksterne lenker
*
Konstantin Makovskij

**Konstantin Jegorovitsj Makovskij** (russisk Константин Егорович Маковский, født 20. juni 1839, død 17. september 1915) var en russisk maler. Han var bror av maleren Vladimir Makovskij.

Makovskij studerte i Moskva og ved kunstakademiet i St. Petersburg. Senere ble han med i kretsen rundt Ivan Kramskoj, de såkalte Peredvizjniki («vandrerne»).

## Se også
* Peredvizjniki

## Referanser
Ashes of the Wake

***Ashes of the Wake*** er det tredje studioalbumet til Lamb of God, utgitt 31. august 2004. En uke etter albumet var sluppet hadde det solgt over 35&nbsp;000 kopier og blitt rangert av Guitar World som det førtiniende beste gitar-albumet igjennom tidene. Den 30. august 2006 var det solgt mer en 500&nbsp;000 kopier av albumet.

Det ble utgitt to singler fra albumet, der den ene singelen («Laid to Rest») kom ut før *As the Palaces Burn* var utgitt, og den andre («Now You've Got Something to Die For») kom etterpå.

## Sporliste
# «Laid to Rest» – 3:50
# «Hourglass»  4:00 
# «Now You've Got Something to Die For» – 3:39
# «The Faded Line» – 4:37
# «Omerta» – 4:45
# «Blood of the Scribe» – 4:23 
# «One Gun» – 3:59
# «Break You» – 3:35
# «What I've Become» – 3:28
# «Ashes of the Wake» – 5:45 
# «Remorse Is for the Dead» – 5:41
# «Another Nail for Your Coffin» – 4:37 (japansk bonus låt)
### Bonus-CD ''Pure American Metal''
# «Bloodletting» – 1:58 (fra *[[Burn the Priest (album)|Burn the Priest]]*)
# «The Subtle Arts of Murder and Persuasion» – 4:10 (fra *[[New American Gospel]]*)
# «11th Hour» – 3:43 (fra *[[As the Palaces Burn]]*)
# «Black Label (Live)» – 4:37 (fra *[[Terror and Hubris]]*)
# «Laid to Rest (Demo)» – 3:47

## Eksterne lenker
*
Vasilij Surikov

:*For den sovjetiske filmen fra 1959, se [[Vasilij Surikov (film)]]

*'Vasilij Ivanovitsj Surikov''' (russisk: Василий Иванович Суриков, født  i Krasnojarsk, død  i Moskva) var en russisk billedkunstner og medlem av Peredvizjniki-bevegelsen. Han er kanskje Russlands fremste representant for historiemaleriet.

## Liv og studier
Surikov var fra Krasnojarsk og stammet fra sibirske kosakker. Etter at han hadde fullført utdannelse i hjembyen, studerte han malerkunst i perioden 1869–1871. En av lærerne hans ved Det keiserlige kunstakademiet i St. Petersburg var Pavel Tsjistjakov. I 1877 flyttet Surikov til Moskva og slo seg ned der. Her arbeidet han den første tiden med fresker.

I 1881 ble han med i Peredvizjniki-bevegelsen. Etter at han hadde fått solgt et par historiemalerier, fikk han råd til å legge ut på studietur til Tyskland, Italia, Frankrike og Østerrike. I 1893 ble han fullverdig medlem av St. Petersburg Kunstakademi.

## Historie-maler

Vasilij Surikov blir ansett som Russlands fremste maler når det gjelder historie-maleri i storformat. Hovedverkene hans er blant de mest kjente malerier i russisk malerkunst, selv om han kun laget ni store historie-malerier. Han utførte mer enn hundre portretter og mindre studier.

## Trivia
Moskvas kunstinstitutt samt en gate i Moskva er oppkalt etter Surikov. I fødebyen Krasnojarsk er det reist et minnesmerke. 
I 1948 ble barndomshjemmet gjort om til museum til ære for kunstneren, der er også noen av verkene er utstilt. De
viktigste verkene finnes allikevel utstilt i Moskva, en del i Tretjakovgalleriet mens andre er i Russlands Museum.

## Referanser


## Eksterne lenker
*
Zolotoj Rog

**Zolotoj Rog-bukta** (russisk: Золотой Рог) er ei skjermet hornformet bukt i Primorskij kraj i Russland. Den ligger på sørspissen av Muravjov-Amurskijhalvøya i Peter den stores bukt i Japanhavet. Den avgrenses i vest av Sjkota-halvøya og mot sør og øst av Kapp Goldobina. Bukta er sju kilometer lang og rundt kilometer bred, med en dybde på 20 til 27 meter. Bukta er helt omsluttet av byen Vladivostok, som ble grunnlagt her på grunn av den gode naturlige havna.

Fram til midten av 1800-tallet hadde bukta vært kjent av kineserne, som kalte den «Sjøpølsebukta». Det første europeiske skipet her var et fransk hvalfangstskip i 1852. Under Krimkrigen besøkte det britiske skipet *Winchester* bukta mens de lette etter Vasilij Zavojkos skvadron. Britene kalte den Port May. I 1859 ga grev Nikolaj Muravjov-Amurskij bukta sitt nåværende navn, som er russisk for «Gylne Horn», og henspiller på en lignende formet bukt i Konstantinopel.

## Eksterne lenker
*
Ableton Live

**Ableton Live** er en loop-basert sequencer til Mac OS og Windows utviklet av Ableton. Ulikt andre sequencere er Live utviklet med tanke på live-opptredener i tillegg til tradisjonelt studio-opptak.

## Konsept
Lives unike brukergrensesnitt kommer av det faktum at det først og fremst er utviklet for bruk i live-opptredener i tillegg til vanlig produksjon. Live er spesielt egnet til å ta opp og bearbeide lydkilder (samples) i sanntid, og understøtter slik improvisasjon og komposisjon umiddelbart under en fremføring. Det kan betjenes med mus og tastatur, men kan også fjernstyres fra en MIDI-kontroller, eller direkte fra et musikkinstrument med MIDI-grensesnitt.

Det er to vinduer som er kjernen i Live: arrangørvinduet og «session»-vinduet. Session-vinduet brukes til organisering av lyder eller samplinger. Arrangørvinduet brukes til opptak og videre redigering.

## Instrumenter og effekter
Standardpakken kommer med to instrumentsamlinger, *Impulse* og *Simpler*. Impulse er en standard tromme-sequencer med de lydene en forventer fra et trommesett. Simpler er en enkel sampler.
Flere instrumenter, som f.eks en mer avansert sampler, synthesizere og tromme-sequencere kan kjøpes til separat.

De innebygde effektene er forholdsvis velkjente musikkeffekter, slik som kompressorer og reverb. I tillegg er det enkelt å bruke VST-plug-ins.

## Live Intro
Med versjon 4 kom også Live LE, en enklere og billigere utgave av Live, ment for amatør-markedet, den nyeste versjonen har betegnelsen Live Intro. Den har noen begrensninger i forhold til Live 8, som for eksempel maksimalt 64 lydspor, og at den har stereo inn- og utganger i stedet for et ubegrenset antall. Den har også noen begrensninger hva gjelder plug-ins og effekter.  

## Referanser


## Eksterne lenker
*
HMS «Bellerophon» (1907)

**HMS «Bellerophon»** var et britisk slagskip.

Bellerophon-klassen var de første slagskipene som fulgte HMS «Dreadnought» og bygde på de samme prinsippene med noen små forbedringer. Blant de viktigste var et «torpedoskott», indre skott som løp langs hele lengden av skipet og gav bedre beskyttelse mot torpedotreff.

HMS «Bellerophon» hadde en hovedbestykning bestående av ti 12" kanoner plassert parvis i fem tårn, og en sekundærbestykning bestående av 16 4" kanoner. I tillegg hadde hun tre torpedorør, to i baugen og et akter. Aktre torpedorør ble fjernet i 1917. I 1918 hadde hun fått plattformer for å operere fly fra på «A»-tårnet og «Y»-tårnet. Flyplattformene ble brukt av et Sopwith Pup jagerfly og et Sopwith 1½ Strutter rekognoseringsfly.

HMS «Bellerophon» ble sjøsatt 27. juli 1907 og ble operativ i februar 1909. I august 1914 sluttet hun seg til den britiske «Grand Fleet» og 31. mai 1916 var hun i kamp under Jyllandsslaget. Hun ble overført til reserven i 1919 og tatt ut av tjeneste i 1920. Hun ble solgt for opphugging 8. november 1921.
 
## Kilder
*
Peter Bergman

**Peter Bergman** (født 11. juni 1953 i Guantanamo Bay på Cuba) er en amerikansk skuespiller, mest kjent for sin rolle som *Jack Abbott* i såpeoperaen *[[The Young and the Restless]]*. Han har vunnet tre Daytime Emmy Award etter å ha blitt nominert 15 ganger for rollen som Jack Abbott og en gang for rollen som Dr. Cliff Warner i *[[All My Children]]*.

## Roller
* *[[The Young and the Restless]]* – Jack Abbott (1989–d.d.) 
* *[[Glamour (såpeserie)|Glamour]]* – Jack Abbott (1998)
* *[[The Nanny]]* – seg selv (1997) 
* Danielle Steels *Palamino* (1991) 
* *[[Money, Power, Murder]]* – Brant (1989) 
* *[[Fantasies]]* – Larry (1982) 
* *[[All My Children]]* – Dr. Cliff Warner (1979–1987, 1988–1989)

## Eksterne lenker
*
Web Magasin

***Web Magasin*** (Web Magasin AS) var et norsk fagblad for nettredaktører, som ble lansert høsten 2007. Selskapet var heleid av Webgruppen. Bladet hadde som fokus å ta opp fagsaker for webkommunikatører i både privat og offentlig sektor. Bladet var i hovedsak et abonnementsblad, men var å finne i utvalgte Narvesen kiosker i hele Norge.

Bladet ble avviklet i januar 2010.

## Redaktører
* Redaktør: Lise Andresen 2007 – 2010
* Ansvarlig redaktør: Nina Furu 2007 – 2010

## Eksterne lenker
*
David Beatty

**David Beatty**, 1. jarl Beatty (født 17. januar 1871 i Stapeley i Cheshire, død 11. mars 1936 i London) var en britisk admiral. Han var kjent for sin rolle i slagene ved Helgolandbukten, Doggerbank og Jyllandsslaget under første verdenskrig, og senere som marineminister (First Sea Lord) fra 1919 til 1927.

Beatty gjorde lynkarriere i den britiske marinen, og utmerket seg blant annet under Lord Kitcheners Sudan-felttog (1897–1899) og under bokseropprøret i Kina. Allerede som 29-åring fikk han kommandoen over slagskipet HMS «Duke of Wellington». Han ble kontreadmiral som 38-åring i 1910, og ble dermed den yngste ikkekongelige admiral siden Lord Nelson.

Da John Jellicoe ble marineminister i 1916 overtok Beatty ledelsen av *Grand Fleet*, og ble samtidig full admiral. I 1919 ble han igjen forfremmet til flåteadmiral (*Admiral of the Fleet*) og gjort til marineminister. Tiden som marineminister ble preget av stadige nedskjæringer i budsjettene, samtidig som Washingtontraktaten i 1922 satte kraftige begrensninger for sjøforsvarets størrelse. Da Beatty trakk seg tilbake i 1927 ble han gjort til jarl.

Beatty fikk senere en byste av seg på Trafalgar Square i London, ved siden av andre britiske sjøkrigshelter.

## Referanser


## Eksterne lenker
* 
*
Beijing Nanyuan lufthavn

**Beijing Nanyuan lufthavn**  (kinesisk: 北京南苑机场, pinyin: *Běijīng Nányuàn jīchǎng*) er en flyplass i Beijing, Folkerepublikken Kina. Den er landets eldste flyplass, fra 1910.

Flyplassen er primært til militær bruk, men har også en terminal som kan betjene opptil 1,2 millioner passasjerer i året og huser China United Airlines.  All Nippon Airways har uttrykt ønske om å ha chartertrafikk hit fra Tokyo-Haneda under Sommer-OL 2008.

## Selskaper og reisemål

## Se også
*Beijing Capital International Airport

## Referanser
Richard Florida

**Richard Florida** (født 26. november 1957 i Newark, New Jersey) er en amerikansk professor av italiensk herkomst. Han er i dag bosatt i Toronto, Canada og Washington D.C., USA.

Florida har vært professor ved Rotman School of Management ved University of Toronto siden 2007. Han forsvarte doktorgraden sin ved Columbia University i 1986. Etter han var ferdig med doktorgraden var han tilknyttet Heinz School of Public Policy ved Carnegie Mellon University frem til 2005. Han var deretter et par år ved George Mason Universitys School of Public Policy.

Floridas fagområder er økonomi, statsvitenskap, geografi, sosiologi og sosialvitenskap med spesielt søkelys på byplanlegging.

Han er en bestselgende forfatter samt rådgiver for såvel byer som bedrifter over hele jorden, slik som IBM, BMW, Apple og Microsoft. Hans oppsiktsvekkende samt overbevisende teorier om byers kreative klima samt den effekten de har på stedets næringsutvikling har forårsaket en verdensomspennende debatt om urbanisme og verdiskapning.

Florida besøkte Norge for første gang, da han holdt foredrag på Citisense 08 i Larvik 18. september 2008. Citisense 08 er Norges største konferanse om fremtidens by- og næringsutvikling.

## Bibliografi (utvalg)

* 2002: *The Rise of the Creative Class*
* 2005: *The Flight of the Creative Class – The New Global Competition*
* 2008: *Who's Your City?*
*2017: *The New Urban Crisis: How Our Cities Are Increasing Inequality, Deepening Segregation, and Failing the Middle Class-and What We Can Do About It*

Florida har også vært medforfatter på flere andre utgivelser.

## Referanser
Naval Station Everett

**Naval Station Everett** er den amerikanske marinens mest moderne base. Den ligger i byen Everett i Washington 40 km nord for Seattle. Basen er blant annet hjemmehavn for hangarskipet USS «Abraham Lincoln»
Bøtte

Ei **bøtte** er en vanntett sylinder, ofte med en konisk form, en lukket flat bunn og som oftest et hengslet håndtak på toppen.

Den moderne bøtta er som regel laget av plast eller metall. Før industrialiseringen ble den gjerne laget av tre, på samme måten som ei tønne. Det maritime uttrykk for bøtte er pøs.

Bøtter brukes til transport av væsker som f.eks vann eller maling, matvarer som f.eks sukker, bær og frukt, eller andre varer med relativt liten partikkeltetthet som f.eks sand og grus.

## Galleri

Fil:Bøtte, wooden bucket - Norsk Folkemuseum - NF.1911-1165.jpg|En trebøtte med vidjeband fra Valle i Agder. I Norsk Folkemuseums samling siden 1911.
Fil:Feuerlöscheimer 19 Jh.jpg|Tyske brannbøtter i lær fra 1800-tallet, en vanlig type på den tid.
Fil:Seau pour charbon.jpg|Kullbøtte fra Frankrike
Fil:A metal bucket.jpg|Metallbøtte
Fil:Balde.PNG|En moderne plastbøtte


## Se også
* Melkebøtte
* Spann

## Referanser
HMS «St. Vincent» (1908)

**HMS «St. Vincent»** var et britisk slagskip.

St. Vincent-klassen fulgte Bellerophon-klassen med små forskjeller. De var marginalt større, hadde en nyere variant av 12" kanonene og maskinene fikk økt ytelsen noe for å veie opp for det økte deplasementet.

HMS «St. Vincent» hadde som hovedbestykning ti Mk XI 50-kaliber 12" kanoner plassert parvis i fem tårn. Sekundærbestykingen bestod av tyve 50-kaliber 4" kanoner og hun var utstyrt med tre 18" torpedorør, to i baugen og en akter. Det aktre torpedorøret var fjernet i 1917.

Da HMS «St. Vincent» ble operativ i mai 1909 sluttet hun seg til 1. divisjon i Home Fleet som hun i juni ble flaggskip for. Ble i mai 1912 flaggskip for 1. slagskipskvadron, før hun i august 1914 sluttet seg til Grand Fleet. Med denne tok hun del i Jyllandsslaget i 1916.

Ble satt i reserve i 1919 og tatt ut av tjeneste senere samme år. Solgt for opphugging 1. desember 1921.
 
## Kilder
*
Alter Bridge

**Alter Bridge** er et amerikansk alternativt metal/post-grunge band fra Orlando, Florida. Det ble grunnlagt av Mark Tremonti, Brian Marshall og Scott Phillips, alle tidligere medlemmer av Creed, samt Myles Kennedy, tidligere medlem i The Mayfield Four.

Alter Bridge ga ut debutalbumet deres, *[[One Day Remains]]* den 10. august 2004, sammen med deres første singel, "Open Your Eyes", som ble fulgt av "Find the Real" og "Broken Wings".

Deres andre album, *[[Blackbird]]*, ble utgitt den 9. oktobet 2007. Den første singelen fra albumet, "Rise Today" ble utgitt 30. juli samme år. Den 2. januar 2008 fikk singelen "Watch Over You" tittelen som andre singel fra albumet. "Before Tomorrow Comes" ble annonsert som den tredje singelen, og kom ut den 1. april samme år. Den begynte å spille på radio senere samme måned.

Den 20. november 2008 holdt de sin første konsert i Norge.

## Diskografi

## Eksterne lenker
* 
* 
*
Virtual Studio Technology

**Virtual Studio Technology** (VST) Er et grensesnitt for integrering av audio plug-ins til bruk i en DAW, utviklet av Steinberg i 1996.  VST og VSTi la en del av grunnlaget til tidlig digital musikkproduksjon, og ser fortsatt utbredt bruk i distribusjon av lydprogramvare. Teknologien ble sist oppdatert i 2008, da Steinberg ga ut VST3, den nyeste versjonen av grensesnittet.

En finner lisensiert bruk av teknologien i programvare som har som funksjon å generere (VSTi) eller manipulere digitale lydsignaler, i form av blant annet digitale synthesizere, samplere og lydeffekter, disse kalles for plug-ins. VST gir et grafisk brukergrensesnitt, som kan brukes til å vise informasjon om en plugin og dens prosesser, samt tillate bruk av visuelle former for kontrollere, for eksempel knapper, skruknapper og menyer. Dette gjør at pluginen kan programmeres og justeres ved hjelp av mus og tastatur, gjerne i oppsett lignende fysiske synther og effekter.

Flere selskaper har i senere tid utviklet sine egne versjoner av teknologien, f. eks. AU (Apple), RTAS/AAX (Avid), og CLAP (Open source, u-he, Bitwig)

## Referanser
Monica Bonvicini

**Monica Bonvicini** (født 3. januar 1965 i Venezia i Italia) er en billedhugger som bor i Berlin. Hun underviser i skulptur Akademie der bildenden Künste Wien. I kunsten utforsker hun forholdet mellom kjønn, makt og rom både ved tegning, collage, video og skulptur. Dette bruker hun til å lage store installasjoner, og hun kritiserer minimalismen. Hun bruker også humor i kunsten. 

## Operahuset i Oslo
Til konkurransen om kunst i vannet utenfor Operahuset i Oslo stilte Monica Bonvicini opp med forslaget *«[[She Lies|Hun ligger]] (She Lies)»*, en tredimensjonal versjon av Caspar David Friedrichs maleri, *[[Das Eismeer]]* fra 1823-24. Den foreslåtte skulpturen vil ha en størrelse på ca. 17 x 16 x 12 meter, og flyte på vannet ca. 60 meter fra operahuset. Dette vant konkurransen som i utgangspunktet hadde 153 kunstnere påmeldt.

## Utstillinger
* GAM, Torino (1999); 
* VeneziaBiennialen, Venezia (1999, 2005); 
* Kunsthaus Glarus, Glarus; 
* Salzburger Kunstverein, Salzburg (2000); 
* Magasin, Grenoble (2001); 
* Palais de Tokyo, Paris; 
* Shanghai Biennial, Shanghai Art Museum; 
* Kunstmuseum Aarhus (2002); 
* New Museum, New York ; 
* Museum of Modern Art, Oxford,; 
* Tramway Glasgow; 
* Secession, Wien (med Sam Durant), (2003); 
* Migros Museum, Zürich; 
* Sprengel Museum, Hannover (2004); 
* Museum Abteiberg, Mönchengladbach ; 
* Hamburger Bahnhof, Berlin (2005); *
* Kunstraum, Innsbruck; 
* Galerie für Zeitgenössiche Kunst, Leipzig; 
* Kunstmuseum, St. Gallen; 
* Museum Ludwig, Köln; 
* San Paolo Biennale, Brasil(2006); 
* Bonniers Konsthall, Stockholm; 
* Sculpture Center, Long Island City, NY (2007) 

## Priser
Hun har vunnet flere priser, blant annet
* Golden Lion for the best Pavillon, Biennale di Venezia (1999) 
* Preis der Nationalgalerie für Junge Kunst (2005).

## Referanser


## Eksterne lenker
* Monica Bonvicini nettsted 
* Pressemelding om vinner av konkurransen ved Operahuset i Oslo
Svetlogorsk (Kaliningrad oblast)

**Svetlogorsk** (russisk: Светлого́рск, tysk: *Rauschen*, litauisk: *Raušiai*) er en by i Kaliningrad oblast i Russland. Den ligger ved Østersjøen, rundt 35 kilometer nordvest for Kaliningrad. Innbyggertall: 10&nbsp;950 (folketelling 2002).

## Historie
Svetlogorsk ligger i den historiske regionen Samland i Øst-Preussen. En  gammelprøyssisk fiskerlandsby kalt Ruse-moter (oversatt som *kjeller-området*) på stedet til dagens Svetlogorsk ble første gang nevnt i 1258. Den tyske orden erobret gradvis landet og forvrengte navnet til *Rause-moter*, *Raushe-moter*, og til slutt; *Rauschen*.

Tidlig på 1800-tallet var stedet et fasjonabelt tysk feriested. 24. juni 1820 ble det offisielt anerkjent som kursted. Byggingen av Königsberg-banen i 1900 økte feriestedets popularitet. En kabelbane og en galoppbane ble bygget i Rauschen før andre verdenskrig. 

I 1945 ble Rauschen erobret av Sovjetunionen. Byen ble en del av Kaliningrad oblast, og i 1946 ble bynavnet endret til *Svetlogorsk*.

## Økonomi og næringsliv
Den er i dag et populært sommerferiested, takket være sine strender, spa, klubber og attraksjoner.


Fil:SvetlogorskRauschen 05-2017 img07 cableway.jpg|Vår i Svetlogorsk
Fil:Svetlogorsk beach 2004-03 1079625620.jpg|Stranden i Svetlogorsk om vinteren
Fil:Svetlogorsk beach june.jpg|Stranden i juni


## Referanser


## Eksterne lenker
* 
* Svetlogorsks historie
Svetlogorsk

**Svetlogorsk** kan vise til:

*Svetlogorsk (Kaliningrad oblast) – en by i Kaliningrad oblast i Russland
*Svetlogorsk (Krasnojarsk kraj) – en bymessig bosetning i Krasnojarsk kraj i Russland
*Śvietłahorsk (russisk: Svetlogorsk) – en by i Belarus
Dave Smalley

**Dave Smalley** er en amerikansk hardcore punk-vokalist og -gitarist fra Boston, kjent fra band som D.Y.S., Dag Nasty, All og Down by Law, der han fortsatt er medlem. Han var en av grunnleggerne av hardcore punk-miljøet i Boston, som i begynnelsen var kjent for sin brutalitet og sine militante straight edgere, deriblant Smalley. På tross av dette var Smalley en sentral person i utviklingen av den mer følelsesmessig orienterte emo-bevegelsen utover på 1980-tallet.

Han bor i dag i Fredricksburg i Virginia, der han jobber for avisa Free Lance-Star. Han tilhører den lille gruppen av såkalt «konservative punkere», og var en erklært tilhenger av president George W. Bush.

## Eksterne lenker
*
Liste over nummererte småplaneter

Dette er en **liste over nummererte småplaneter**. Per desember 2011 finnes det &nbsp;nummererte småplaneter, og omtrent like mange som ennå ikke er nummerert. De fleste er ikke spesielt bemerkelsesverdige; bare ca. &nbsp;småplaneter har fått navn (den første småplaneten uten navn er nummer 3708).

For en kort liste over notable asteroider, se liste over notable asteroider, og for notable småplaneter utenfor Neptuns bane, se transneptunske objekt og liste over mulige dvergplaneter.

Fem småplaneter har blitt akseptert av Den internasjonale astronomiske union som dvergplaneter, og ytterligere hundre er sannsynlige å være dvergplaneter.

## Småplaneter
Småplanetene er listet i følgende lister:

## Referanser


## Litteratur
* *Dictionary of Minor Planet Names, 5. utg.: <small>Prepared on Behalf of Commission 20 Under the Auspices of the International Astronomical Union</small>*, Lutz D. Schmadel, ISBN 3-540-00238-3
* *The Names of the Minor Planets*, Paul Herget, 1968, 

## Eksterne lenker
* 
*
Eddie Cochran

**Edward Raymond «Eddie» Cochran** (født 2. oktober 1938 i Albert Lea i Minnesota, død 17. april 1960 i Bath i England) var en amerikansk rockabilly-musiker. Han er mest kjent for «Summertime Blues», men sto også bak sanger som «My Way», «Nervous Breakdown», «C'mon Everybody» og «Somethin' Else».

På tross av sin korte karriere, har Cochran hatt en stor betydning for rockemusikk siden. Han var en inspirasjonskilde både for beat- og mod-bevegelsene på 1960-tallet og punk-bevegelsen i 1970-årene. Sangene hans har senere blitt spilt av blant andre The Who, The Beach Boys, Sid Vicious, The White Stripes og Paul McCartney. 

Han døde i en trafikkulykke i England, der både forloveden Sharon Sheely og sangeren Gene Vincent overlevde. Han rakk å gi ut tre album før han døde, og en rekke tidligere uutgitte opptak har også kommet siden.

I 1987 ble han innvotert i Rock and Roll Hall of Fame.

## Referanser


## Eksterne lenker
* 
* 
*
Killadelphia (album)

***Killadelphia *** er det første konsertalbumet til Lamb of God, utgitt den 13. desember 2005. Albumet består av opptak fra en konsert i Philadelphia, USA, oktober 2005.

## Sporliste
# «Intro» &ndash; 2.01
# «Laid to Rest» &ndash; 3.50
# «Hourglass» &ndash; 3.48
# «As the Palaces Burn» &ndash; 3.28
# «Now You've Got Something to Die For» &ndash; 3.39
# «11th Hour» &ndash; 3.46
# «Terror and Hubris in the House of Frank Pollard» &ndash; 6.33
# «Ruin» &ndash; 3.57
# «Omerta» &ndash; 4.48
# «Pariah» &ndash; 5.14
# «The Faded Line» &ndash; 4.41
# «Bloodletting» &ndash; 2.17
# «The Subtle Arts of Murder and Persuasion» &ndash; 4.39
# «Vigil» &ndash; 5.01
# «What I've Become» &ndash; 4.23
# «Black Label» &ndash; 4.57

## Kilder

## Eksterne lenker
*
Nordlandslaget

**Foreningen Nordlandslaget af Amerika og Kanada** ble stiftet i Minneapolis, Minnesota 20. januar 1909. Nordlandslaget var en del av den norskamerikanske bygdelagsbevegelsen som hadde sin storhetstid fra begynnelsen av 1900-tallet og frem til andre verdenskrig. Bygdelagene besto av utvandrere fra ulike deler av Norge. Forfatteren Ole Edvart Rølvaag var leder av Nordlandslaget 1919-1922. Nordlandslaget feiret 100 år i 2009 og er fortsatt i drift.

## Eksterne lenker
* 
* Fembøringen på prærien - Hovedfagsoppgave Universitetet i Tromsø 2003
Bernt Ström

**Bernt Valter Ström** (1940–2009) var en svensk skuespiller. 

Ström studerte ved Skara Skolscen og videreutdannet seg ved Statens scenskola i Stockholm. Han var i mange år tilknyttet Norrbottensteatern i Luleå.  

## Filmografi (utvalg)
### Skuespiller

## Eksterne lenker
*
Budjonnovsk

**Budjonnovsk** (russisk: Будённовск) er en by i Stavropol kraj i Russland. Den ligger rundt 180&nbsp;km øst for Stavropol. Innbyggertall: 65&nbsp;687 (folketelling 2002), 55&nbsp;350 (folketelling 1989).

Byen ble grunnlagt av armenske nybyggere fra Nagorno-Karabakh, under navnet *Surb Khach* (Սուրբ Խաչ), som betyr *hellig kors* på armensk. Bosetningen fikk byrettigheter i 1799 under navnet *Svjatoj Krest*. Navnet ble i 1920 endret til *Prikumsk*, og i 1935 til *Budjonnovsk*, etter Semjon Budjonnov. Navnet ble igjen endret til Prikumsk i 1957, og i 1973 tilbake til Budjonnovsk.

Terrorangrepet i Budjonnovsk fant sted her i juni 1995.
## Eksterne lenker
*
Genforråd

**Genforråd** betegner den totale mengden alleler innen en art eller populasjon.

Et stort genforråd betyr stor genetisk variasjon, noe som knyttes til sterke populasjoner som kan overleve stor seleksjon. I motsetning til dette vil populasjoner med lite genforråd og tilsvarende liten genetisk variasjon lett føre til innavl og økt fare for at populasjonen dør ut.
University of Southern Indiana

**University of Southern Indiana** er et delstatseid universitet i Evansville i delstaten Indiana, USA. Det ble opprettet i 1965, som en lokal avdeling av Indiana State University. Etter lang tautrekking ble *USI* uavhengig i 1985. Indiana University School of Medicine har fortsatt en avdeling på campus i Evansville.

Ved universitetet var det 10&nbsp;021 studenter og 629 vitenskapelig ansatte i 2006, og samme året var skolepengene US$ 4&nbsp;520 for studenter folkeregistrert i Indiana. Studiene gis opp til doktorgradsnivå.

David L. Rice Library åpnet i 2006.

## Referanser


## Eksterne lenker
*
University of Southern Maine

**  University of Southern Maine** er et delstatseid universitet i Portland i delstaten Maine, USA. Det har også campuser i Lewiston og Gorham, og er en del av University of Maine System.

Skolene og fakultetene er:
*Muskie School of Public Service (Portland)
*Bio Sciences Research Institute (Portland)
*University of Maine School of Law (Portland)
*College of Education (Gorham)
*School of Music (Gorham)
*College of Arts and Humanities(Lewiston)
*College of Leadership and Organizational Studies (Lewiston)

Gorham Normal School ble opprettet i 1878, og dagens universitet ble dannet på 1980- og 1990-tallet gjennom sammenslåing av Gorham Normal School, University of Maine at Portland, og Lewiston-Auburn College.

Ved universitetet var det 10&nbsp;478 studenter og 704 vitenskapelig ansatte i 2006, og samme året var skolepengene US$ 6&nbsp;327 for studenter folkeregistrert i Maine. Studiene gis opp til doktorgradsnivå.

## Referanser


## Eksterne lenker
*
Album of the Year

***Album of the Year*** er det sjette studioalbumet til Faith No More og ble utgitt av Slash Records i 1997. Albumet lå sju uker på VG-lista med femteplass som beste plassering. Faith No More ble oppløst i 1998 og albumet var bandets siste til *[[Sol Invictus (album)|Sol Invictus]]* ble utgitt i 2015.

Albumet er gitarist Jon Hudsons første med Faith No More. Han erstattet Dean Menta som forlot bandet etter *[[King for a Day… Fool for a Lifetime]]*-turneen.

Albumomslaget består av fotografi av Tomáš Masaryk, kjent som Tsjekkoslovakias grunnlegger og landets første president.

## Sporliste
# «Collision» – 3:24
# «Stripsearch» – 4:29
# «Last Cup of Sorrow» – 4:20
# «Naked in Front of the Computer» – 2:08
# «Helpless» – 5:26
# «Mouth to Mouth» – 3:48
# «Ashes to Ashes» – 3:37
# «She Loves Me Not» – 3:29
# «Got That Feeling» – 2:20
# «Paths of Glory» – 4:17
# «Home Sick Home» – 1:59
# «Pristina» – 3:51
# «The Big Kahuna» (bonusspor på den japanske utgaven) – 3:07
# «Light Up and Let Go» (bonusspor på den japanske utgaven) – 2:20

*Limited edition* bonusspor:

# «Last Cup of Sorrow (Rammstein Mix)» – 4:23
# «Ashes to Ashes (Hardknox Alternative Mix)» – 6:47
# «She Loves Me Not (Spinna Crazy Club Mix)» – 4:41
# «Last Cup of Sorrow (Sharam VS FNM Club Mix)» – 7:24

## Besetning
### Faith No More
* Mike Bordin – trommer
* Roddy Bottum – keyboard
* Billy Gould – bassgitar
* Jon Hudson – gitar
* Mike Patton – vokal

### Produksjon
* Roli Mosimann – produsent, lydmiks
* Paul Ceppaglia – lydmiks-assistent
* Atom – lydtekniker
* Mike Bogus – lydtekniker
* Daniel Presley – lydtekniker
* Howie Weinberg – mastering
* Katherine Delaney – design

## Referanser


## Eksterne lenker
*
University of Louisiana

**  University of Louisiana System ** utgjøres av to delstatseide universiteter i Lafayette og Monroe i delstaten Louisiana, USA.

Lærestedet i Lafayette ble opprettet i 1898 som Southwestern Louisiana Industrial Institute. Monroe-skolen ble grunnlagt 1931 som Ouachita Parish Junior College. Dagens universitetsnavn ble tildelt i 1999.

Bare få måneder etter *Brown v. Board of Education* (Brown mot Skolestyret) ble 40 svarte studenter tatt opp i 1954. Dermed ble universitetet i Lafayette det første i Sørstatene som åpnet opp for afroamerikanske studenter etter å ha vært lukket for svarte i deler av etterkrigstiden.

Campusene er:
* University of Louisiana at Lafayette (1898) &ndash; 16&nbsp;032 studenter
* University of Louisiana at Monroe (1931) &ndash; 8&nbsp;571 studenter

Studiene i fransk er spesielt kjente i Lafayette, mens Monroe-campusen fokuserer på farmasi og økonomifag.

Ved universitetet var det 24&nbsp;873 studenter og 1&nbsp;124 vitenskapelig ansatte i 2006, og samme året var skolepengene US$ 3&nbsp;382 for studenter folkeregistrert i Louisiana. Studiene gis opp til doktorgradsnivå ved begge campuser.

## Eksterne lenker
*  University of Louisiana at Lafayette
*  University of Louisiana at Monroe
University of Maine

** University of Maine ** er et delstatseid universitet opprettet i Farmington, men med flaggskipcampus i Orono i delstaten Maine, USA. 
Det ble opprettet i 1863 som *Maine College of Agriculture and the Mechanic Arts*, under Morrill Act. Universitetssystemet har seks læresteder. Fagretninger innen landbruk, skogbruk og fiskeri er fortsatt de viktigste faglig fokusområdene.

Lærestedene i universitetssystemet er:
* University of Maine at Farmington (1863) – 2&nbsp;424 studenter
* University of Maine at Orono (1865) – 11&nbsp;435 studenter
* University of Maine at Fort Kent (1878) – 1&nbsp;076 studenter
* University of Maine at Presque Isle (1903) – 1&nbsp;548 studenter
* University of Maine at Machias (1909) – 1&nbsp;259 studenter
* University of Maine at Augusta (1965) – 5&nbsp;257 studenter

Ved universitetet var det 22&nbsp;999 studenter og 1&nbsp;583 vitenskapelig ansatte i 2006, og samme året var skolepengene i snitt ca. US$ 5&nbsp;500 for studenter folkeregistrert i Maine. Studiene gis opp til doktorgradsnivå ved campusen i Orono.

Den offisielle kampsangen til universitetet er «Stein Song». Det er den eneste collegekampsangen som har nådd førsteplassen på poplisten, noe den gjorde i 1930.

## Referanser


## Eksterne lenker
*
Mia Törnblom

**Maria Suzanne «Mia» Törnblom** (født 10. mai 1967 i Stockholm) er en svensk livsstilscoach, foredragsholder, forfatter og tidligere programleder på svensk radio og TV. Hun er Sveriges fremste veileder innen personlig utvikling, og har solgt over en million bøker.

Som ung tok Törnblom slankemiddel med amfetamin, og ble raskt avhengig av narkotika, tilslutt ble hun heroinist. Rusmisbruket førte til kriminelle handlinger og et liv der hun levde med mishandling fra hennes partner. Hennes vei ut av 10 års misbruk førte til at hun ønsket å lære videre det hun selv hadde lært, og i 1998 holdt hun sin første forelesning om viktigheten av å ha god selvfølelse. Hun tok dette så langt at det nå er hennes arbeid. Det sentrale i kursene og foredragene er ofte hennes «bra-takk-hjelp»-metode som er med å bygge opp selvfølelsen.

Sammen med Renée Nyberg var hun programleder for *Nyberg & Törnblom*, som ble sendt på svensk TV3 i 2007. Hun var dessuten sommervert for programmet *Sommar* på Sveriges Radio P1 samme år.

Törnblom har skrevet en rekke selvhjelpsbøker, hvor «Så dumt!» fra 2008 er en selvbiografi.

## Bibliografi (bøker oversatt til norsk)
* 2006: *Selvfølelse nå!, Din personlige coach viser deg hvordan*, Pantaguel ISBN 9788279003052
* 2007: *Mer selvfølelse!, i kjærlighet og forhold, i foreldreskap og arbeidsliv*, Pantaguel ISBN 9788279004226
* 2008: *Så dumt!*, Pantaguel ISBN 9788279003304
* 2008: *En herlig bok*, Pantaguel ISBN 9788279003298
* 2010: *Det er ditt liv!, og du fortjener å ha det bra – nå!*, Cappelen Damm ISBN 9788202329471
* 2011: *Du leder!, personlig lederskap*, Cappelen Damm ISBN 9788202347086

## Referanser


## Eksterne lenker
* MtGruppen – Ledarutveckling för alla
Randy Blythe

**Randy Blythe** (født 21. februar 1971) er vokalisten i det amerikanske bandet Lamb of God.

Randy Blythe ble med i Lamb of God, da kjent som Burn the Priest, mot slutten av 1996.

## Diskografi

## Referanser


## Eksterne lenker
* 
* 
*
Jessentuki

**Jessentuki** (russisk: Ессентуки́) er en by i Stavropol kraj i Russland. Den ligger ved elva Podkumok, rundt 130&nbsp;km sørøst for Stavropol. Innbyggertall: 81&nbsp;758 (folketelling 2002).

Bosetningen ble grunnlagt i 1825 som en kosakkstanitsa. Bystatus ble innvilget i 1917.

## Eksterne lenker
*
Vita tripartita Sancti Patricii

**Vita tripartita Sancti Patricii** (*Sankt Patricks trefoldige liv*) er et manuskript på latin og irsk av ukjent alder, men inneholder muligens tekst som dateres tilbake til 500-tallet, og slik tittelen antyder handler det om livet til den irske helgenen sankt Patrick.

Det er kjent at det eksisterte minst fire kopier av teksten i 1647.

Foruten informasjonen om helgenen har manuskriptet også en viss verdi for historikere ved at det sier noe om middelalderen i Irland og nabolandene.

## Eksterne lenker
* Universitetet i Frankfurt: Digital kopi av manuskriptet i fire deler (Del I, Del II, Del III, Del IV)
* Archive.org har en skannet bok som sammenligner tre bevarte manuskripter av teksten: The Tripartite life of Patrick : with other documents relating to that saint (1887)
AN/SPS-49

**AN/SPS-49** er en amerikansk to-dimensjonal luftsøksradar produsert av Raytheon. Radaren er i bruk på blant annet hangarskip i Nimitz-klassen og fregatter i Oliver Hazard Perry-klassen. Den har en rekkevidde på 250 nm.

## Varianter

* AN/SPS-49(V)1 – Basis radaren
* AN/SPS-49(V)2 – 
* AN/SPS-49(V)3 – 
* AN/SPS-49(V)4 – 
* AN/SPS-49(V)5 – 
* AN/SPS-49(V)6 – 
* AN/SPS-49(V)7 – 
* AN/SPS-49(V)8 – 
* AN/SPS-49(V)9 MPU – 
* AN/SPS-49A(V)1 –
Neftekumsk

**Neftekumsk** (russisk: Нефтеку́мск) er en by i Stavropol kraj i Russland. Den ligger ved elva Kuma, rundt 240&nbsp;km øst for Stavropol. Innbyggertall: 27&nbsp;395 (folketelling 2002), 22&nbsp;092 (folketelling 1989).

Den ble grunnlagt i 1961 som en bosetning i forbindelse med utvinning av olje. Den fikk bystatus i 1968.

## Referanser


## Eksterne lenker
* Offisielt nettsted for Neftekumsks administrasjon (russisk)
* Uoffisielt nettsted for Neftekumsk (russisk)
Zelenokumsk

**Zelenokumsk** (russisk: Зеленоку́мск) er en by i Stavropol kraj i Russland. Den ligger ved elva Kuma, rundt 160&nbsp;km sørøst for Stavropol. Innbyggertall: 40&nbsp;340 (folketelling 2002) og  innbyggere () og dekker et areal på .

Den ble grunnlagt i 1762 som landsbyen (selo) *Vorontsovo-Aleksandrovskoje*. Den fikk status som arbeidsbosetning i 1963, og navnet ble endret til *Sovetskoje*. Bystatus ble innvilget i 1965, og navnet ble igjen endret, denne gang til det nåværende Zelenokumsk.

## Referanser
Svetlograd

**Svetlograd** (russisk: Светлогра́д) er en by i Stavropol kraj i Russland. Den ligger rundt 80&nbsp;km nordøst for Stavropol. Innbyggertall: 39&nbsp;370 (folketelling 2002), 37&nbsp;213 (folketelling 1989).

Den ble grunnlagt i 1750 som landsbyen *Petrovskoje* (russisk: Петро́вское). Den fikk bystatus og sitt nåværende navn, Svetlograd, i 1965.

## Referanser


## Eksterne lenker
*
Zjeleznovodsk

**Zjeleznovodsk** (russisk: Железново́дск) er en by i Stavropol kraj i Russland. Den ligger rundt 130&nbsp;km sørøst for Stavropol. Innbyggertall: 25&nbsp;135 (folketelling 2002).

Navnet betyr «Jernvann» ettersom mineralvannskildene i Zjeleznovodsk var antatt å ha et høyt innhold av jern. Zjeleznovodsk er, sammen med Pjatigorsk, Jessentuki, Kislovodsk og Mineralnyje Vody, en del av mineralvannsområdet i Kaukasus, et berømt russisk kurbadområde. Byens økonomi dreier seg i hovedsak om sanatorier og kurbad, hvor tistusenvis av mennesker fra hele Russland og de tidligere sovjetrepublikkene kommer året rundt for å feriere og hvile, så vel som for å forebygge og behandle mange sykdommer på mage, nyre og lever.

Zjeleznovodsk har de siste årene blitt åsted for den Internasjonale Varmluftsballongfestivalen.

## Referanser


## Eksterne lenker
*
Mark Morton

**Mark Morton** (født 1972) er en amerikansk musiker. Han er den ene av to gitarister i det amerikanske heavy metal-bandet Lamb of God.

## Biografi
Mark Morton var med å danne Lamb of God, da kjent som Burn the Priest, i 1990 på Virginia Commonwealth University sammen med John Campbell og Chris Adler. Mark Morton forlot bandet for å ta en mastergrad og ble erstattet av Abe Spear. Til nå hadde de hatt ren instrumental-musikk, men så kom vokalist Randy Blythe med i gruppen. Morton kom også tilbake. Kort tid etter utgav de sitt første utgivelse: Sevens and More. Etter to utgivelser, hvorav et studioalbum, ble Abe Spear byttet ut med lillebroren til Chris Adler: Willie Adler. Da skiftet de navn til Lamb of God.

Den 1. mars 2019 ga han ut sitt første soloalbum, Anesthetic. På albumet samarbeider Morton med flere vokalister, bl.a. nå avdøde Chester Bennington fra Linkin Park, Jacoby Shaddix fra Papa Roach, Myles Kennedy fra Alter Bridge, Mark Lanegan, Josh Todd fra Buckcherry, Chuck Billy fra Testament, Mortons Lamb of God-bandkollega Randy Blythe og Alissa White-Gluz fra Arch Enemy.

## Utstyr
* Jackson Mark Morton Dominion w/ Seymour Duncan '59s Tobacco
* Jackson Mark Morton Dominion w/ Seymour Duncan '59s Wine Drunk
* Jackson RR5 (brukes sjelden etter at fikk sin egen «Signature» Jackson. Kun på «Ruin»)
* Jackson King V (kun brukt under The New American Gospel-innspillingene)
* Jackson USA Custom Shop Swee-tone 
* Jackson Warrior
* Gibson Les Paul Standard Gold
* Framus Renegade Pro (With neck pickup removed)
* Framus Panthera
* GHS Boomer Strings 10-46
* Mesa Mark IV amplifier head w/ 9 Mesa 4x12 cab (2 of them work, the other seven are for show)
* 1.14mm Dunlop Tortex picks
* Sennheiser wireless system
* Rocktron Hush Super C
* Dunlop Crybaby wylde Wah Pedal
* MXR GT-OD Pedal
* MXR EVH Phase 90
* Boss TU-2 Chromatic Tuner

## Diskografi

## Se også
* Lamb of God

## Referanser


## Eksterne lenker
* 
* 
*